hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu es hu hu fr hu en hu es hu eo hu en hu de hu hu hu hu hu hu hu hu hu hu hu pt et it hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu sk ca hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en de es fr nl pl ro sl fy hu hu hu hu hu hu hu hu hu hu
Közös közbeszerzési szójegyzék – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2020. április 11.
Ugrás a navigációhoz Ugrás a kereséshez
A közös közbeszerzési szójegyzék (angolul: Common Procurement Vocabulary, rövidítve: CPV) az Európai Unióban a közbeszerzések lebonyolításához használt egységes osztályozási rendszer.
A CPV célja a közbeszerzési szerződések tárgyára, azaz az árucikkekre, szolgáltatásokra és építési beruházásokra történő hivatkozások szabványosítása. A CPV-kód segítségével a közbeszerzési tárgyak egyszerűen jelölhető meg a közbeszerzési dokumentumokban, hirdetményekben és szerződésekben. A szabványos megjelölés CPV-kódból és megnevezésből áll, pl. 03111300-5 Napraforgómag.
A CPV-t 2006-ban vezették be, a jelenlegi rendszer 2008 óta van használatban.
A CPV főszójegyzéket (alapszójegyzéket) és kiegészítő szójegyzéket tartalmaz. A gyakorlatban általában elégséges a főszójegyzékből származó kód használata, ám ha szükséges, akkor ez mellett feltüntethető a kiegészítő kód is.
A főszójegyzék a szerződés tárgyának meghatározására szolgál.
A főszójegyzék 9 számjegyből áll. Maga a kód 8 számjegyű, amelyhez azonban egy további számjegyet is írnak abból a célból, hogy ellenőrizhető legyen, nem írták-e el a kódot. Az osztályozás a főszójegyzékben az alábbiakat követi:
az első két számjegy határozza meg a felosztást (XX000000-Y)
az első három számjegy határozza meg a csoportot (XXX00000-Y)
az első négy számjegy határozza meg az osztályt (XXXX0000-Y)
az első öt számjegy határozza meg a besorolást (XXXXX000-Y)
Az utolsó három számjegy még nagyobb pontosságot ad meg az egyes besorolásokon belül.
Az osztályozási rendszerben egy-egy árut, szolgáltatást vagy építési beruházást a CPV-kód és a hozzá kapcsolódó megnevezés jelöl. Példa:
erdészeti és kapcsolódó termékek
Mezőgazdasági és kertészeti termékek
Termény, bolgárkertészeti és kertészeti termék
A kiegészítő szójegyzék rendeltetése az, hogy további minősítő információkat adjon meg az adott áruról, szolgáltatásról vagy építési beruházásról. Ilyen minősítő lehet az anyag, a megjelenési forma, az alak, a csomagolás és a kezelés, az igazgatási jellegzetességek vagy a felhasználók, illetve a célcsoport.
Az egyes tételek alfanumerikus kódból és annak megfelelő kifejezésből állnak, ami lehetővé teszi a beszerzendő áru, szolgáltatás vagy építési beruházás jellegével vagy céljával kapcsolatos további részletek megadását. A alfanumerikus kód a következőket tartalmazza:
első szint, amely egy fejezetnek megfeleltethető betűt tartalmaz
második szint, amely egy csoportnak megfeleltethető betűt tartalmaz
harmadik szint, ami két számjegyet foglal magában, és amely konkrét tulajdonságokat jelöl
az utolsó karakter a hitelesítés célját szolgálja
„A” csoport: Fémek és ötvözetek
A gyakorlatban a fő- és a kiegészítő kód a következőképpen használható:
A CPV használata az Európai Unióban 2006. február 1-jétől kötelező. A 2008-as módosítása óta széles körben használják.
A közbeszerzési hirdetményekben CPV-kód alapján történik a közbeszerzés tárgyának megjelölése, ami egyszerűsíti a közbeszerzési eljárások lebonyolítását, adminisztrálását.
Mivel a hirdetményekben szabványos és egyszerű a közbeszerzési tárgyak megjelölése, ezért a hirdetménykezelő rendszerek jól használhatók üzleti lehetőségek keresésére [ilyen pl. a TED (Tenders Electronic Daily) vagy az elektronikus közbeszerzési rendszer].
Az egységes osztályozási rendszer pontosabb állami és önkormányzati statisztikák készítését teszi lehetővé, illetve átláthatóbbá, hatékonyabbá teszi az állami és önkormányzati rendszerek gazdálkodását.
Anatómiai, gyógyászati és kémiai osztályozási rendszer
A BIZOTTSÁG 213/2008/EK RENDELETE (2007. november 28.) a közös közbeszerzési szószedetről (CPV) szóló 2195/2002/EK európai parlamenti és tanácsi rendelet módosításáról és a közbeszerzési eljárásokról szóló 2004/17/EK és 2004/18/EK európai parlamenti és tanácsi irányelvnek a CPV felülvizsgálata tekintetében történő módosításáról. EUR-Lex. (Hozzáférés: 2019. március 6.)
A közbeszerzésekről szóló 2015. évi CXLIII. törvény. Wolters Kluwer, net.jogtar.hu. (Hozzáférés: 2019. március 7.)
44/2015. (XI. 2.) MvM rendelet a közbeszerzési és tervpályázati hirdetmények feladásának, ellenőrzésének és közzétételének szabályairól, a hirdetmények mintáiról és egyes tartalmi elemeiről, valamint az éves statisztikai összegezésről. Wolters Kluwer, net.jogtar.hu. (Hozzáférés: 2019. március 7.)
Európai közbeszerzés. Kódok és nómenklatúrák. CPV. Európai Unió, SIMAP. (Hozzáférés: 2019. március 7.)
TED (Tenders Electronic Daily). Európai Unió, SIMAP. (Hozzáférés: 2019. március 7.)
Elektronikus közbeszerzési rendszer. Miniszterelnökség, NEKSZT Kft. (Hozzáférés: 2019. március 7.)
A lap eredeti címe: „https://hu.wikipedia.org/w/index.php?title=Közös_közbeszerzési_szójegyzék&oldid=22473143”
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. április 11., 14:57
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.